**ΥΠΟΧΡΕΩΣΕΙΣ ΤΩΝ ΥΠΟΨΗΦΙΩΝ ΔΙΑΚΤΟΡΩΝ**

Οι Υποψήφιοι Διδάκτορες πρέπει να προσκομίσουν στη Γραμματεία του Τμήματος Χημείας τα παρακάτω δικαιολογητικά:

1. Αίτηση Ορκωμοσίας
2. Οφείλουν να ακολουθήσουν τις οδηγίες της Βιβλιοθήκης Θετικών Επιστημών [ΣΘΕ](http://sci.lib.uoa.gr/ypiresies/psifiaki-bibliothiki-gkrizas-bibliografias/odigies.html).

Προσοχή

Η Βεβαίωση της Βιβλιοθήκης που αποστέλλεται στους Υποψηφίους Διδάκτορες, σχετικά με την ολοκλήρωση της ηλεκτρονικής καταχώρισης της εργασίας στο ιδρυματικό Αποθετήριο Πέργαμος, καθώς και της μη οφειλής βιβλίων, πρέπει να κατατεθεί στη Γραμματεία με τα υπόλοιπα δικαιολογητικά Ορκωμοσίας.

1. Οφείλουν να κάνουν ηλεκτρονική κατάθεση της Διατριβής στο Εθνικό Κέντρο Τεκμηρίωσης στη σελίδα: <https://phdms.ekt.gr> ([Οδηγίες κατάθεσης](http://www.chem.uoa.gr/wp-content/uploads/entypa/EADD_phdms_odigos_didaktores.pdf)), εφόσον θα έχει προηγηθεί η κατάθεση των δικαιολογητικών για την Ορκωμοσία στη Γραμματεία.
2. Δύο αντίτυπα της Διπλωματικής Εργασίας, στα οποία έχουν καταχωρηθεί οι υποδειχθείσες διορθώσεις και έχουν υπογραφεί από τα επτά μέλη της Εξεταστικής Επιτροπής. Ένα αντίτυπο θα παραμείνει στη Γραμματεία και ένα θα δοθεί στο Εργαστήριο όπου εκτελέστηκε η εργασία.
3. Βεβαίωση υπογεγραμμένη από τον Διευθυντή του εκάστοτε Εργαστηρίου του Τμήματος Χημείας, όπου εκπονήθηκε η Διδακτορική Διατριβή, όπως και από το Επιβλέπον Μέλος ΔΕΠ, ότι δεν εκκρεμούν υποχρεώσεις/οφειλές του Υποψηφίου Διδάκτορα απέναντι του Εργαστηρίου, στο οποίο εκπόνησε τη διατριβή του.
4. Βεβαίωση δημοσιευμένων επιστημονικών εργασιών από τη διδακτορική διατριβή, υπογεγραμμένη από τα μέλη της τριμελούς συμβουλευτικής επιτροπής.
5. Βεβαίωση Βιωματικής Εκπαίδευσης υπογεγραμμένη από τον Διευθυντή του Εργαστηρίου
6. Βεβαίωση Εκκένωσης Φοιτητικής Εστίας, σε περιπτώσεις που ο/η Υποψήφιος/α Διδάκτωρ έκανε χρήση στέγασης (η σχετική βεβαίωση εκδίδεται από τη φοιτητική εστία).